柔遠驛

柔遠驛，也號𡅏琉球館，是福州臺江其蜀座旅館樣式其建築。

琉球館是明朝成化8年（1472年）起其，專門掏來住琉球儂。許辰候，琉球國其儂儷是卜想遘中國來，儷中着福州上岸。故此明朝着臺江專門起蜀隻琉球館乞伊各儂住。琉球共福州有野特殊其歷史關係，琉球館敆茲裡其地位也是野重要。

琉球國敆滿清其三藩之亂臺中乞做散斗，遘尾了滿清政府出錢修好。1875年，日本強迫琉球共中國斷絕外交關係，反對日本統治其琉球儂走來福州，住着嚽塊，要求滿清政府向日本抗議。1879年日本滅琉球以後，固有野価來福州其琉球儂住着茲裡勢。遘1937年抗日戰爭爆發以後，裡勢其琉球儂基本都轉厝了。

改革開放以後，因為福州市區其擴展，政府大做拆遷，琉球館也乞拆平八，伊其面積儷剩原來其1/10都無夠。1992年，政府派儂修復者館，改名號𡅏「福州對外友好關係史博物館」，將福州共琉球有干過其乇掏廮嚽塊展覽。1996年，乞福建省政府定做“省級文物保護單位”。

分類:福州
分類:琉球